CELEX: 42014X0325(02)
Language: el
Date: 2014-03-25 00:00:00
Title: Κανονισμός αριθ. 82 της Οικονομικής Επιτροπής των Ηνωμένων Εθνών για την Ευρώπη (OEE/HE) — Ενιαίες διατάξεις σχετικά με την έγκριση των προβολέων μοτοποδηλάτων που είναι εφοδιασμένοι με λαμπτήρες πυράκτωσης αλογόνου (λυχνίες HS 2 )

25.3.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 89/92
            
         Μόνο τα πρωτότυπα κείμενα της OEE/HE έχουν νομική ισχύ δυνάμει του διεθνούς δημόσιου δικαίου. Η κατάσταση και η ημερομηνία έναρξης ισχύος του παρόντος κανονισμού πρέπει να ελέγχονται στην τελευταία έκδοση του εγγράφου που αφορά την κατάσταση προσχώρησης στους κανονισμούς OEE/HE, δηλ. του εγγράφου TRANS/WP.29/343, που είναι διαθέσιμο στον ακόλουθο δικτυακό τόπο:
   http://www.unece.org/trans/main/wp29/wp29wgs/wp29gen/wp29fdocstts.html
   Κανονισμός αριθ. 82 της Οικονομικής Επιτροπής των Ηνωμένων Εθνών για την Ευρώπη (OEE/HE) — Ενιαίες διατάξεις σχετικά με την έγκριση των προβολέων μοτοποδηλάτων που είναι εφοδιασμένοι με λαμπτήρες πυράκτωσης αλογόνου (λυχνίες HS2)
   Περιλαμβάνει όλα τα έγκυρα κείμενα μέχρι:
   Σειρά τροποποιήσεων 01 — Ημερομηνία έναρξης ισχύος: 12 Σεπτεμβρίου 2001
   ΠΕΡΙΕΧΟΜΕΝΑ
   ΚΑΝΟΝΙΣΜΟΣ
   
               1.
            
            Πεδίο εφαρμογής
         
               2.
            
            Ορισμός του «τύπου»
         
               3.
            
            Αίτηση έγκρισης
         
               4
            
            Σημάνσεις
         
               5.
            
            Έγκριση
         
               6.
            
            Γενικές προδιαγραφές
         
               7.
            
            Ειδικές προδιαγραφές
         
               8.
            
            Συμμόρφωση της παραγωγής
         
               9.
            
            Κυρώσεις για μη συμμόρφωση της παραγωγής
         
               10.
            
            Τροποποίηση του τύπου προβολέα και επέκταση έγκρισης
         
               11.
            
            Οριστική διακοπή της παραγωγής
         
               12.
            
            Ονόματα και διευθύνσεις των τεχνικών υπηρεσιών που είναι υπεύθυνες για τη διεξαγωγή δοκιμών έγκρισης και των διοικητικών αρχών
         
               13.
            
            Μεταβατικες διαταξεις
         ΠΑΡΑΡΤΗΜΑΤΑ
   
               Παράρτημα 1 -
            
            Κοινοποίηση σχετικά με την έγκριση ή την επέκταση ή την απόρριψη ή την ανάκληση έγκρισης ή την οριστική διακοπή της παραγωγής τύπου προβολέα δυνάμει του κανονισμού αριθ. 82
         
               Παράρτημα 2 -
            
            Διάταξη σήματος έγκρισης
         
               Παράρτημα 3 -
            
            Φωτομετρικές δοκιμές
         
               Παράρτημα 4 -
            
            Χρώμα του εκπεμπόμενου φωτός
         1.   ΠΕΔΙΟ ΕΦΑΡΜΟΓΗΣ
   Ο παρών κανονισμός εφαρμόζεται για την έγκριση προβολέων που διαθέτουν λαμπτήρες αλογόνου (λυχνίες HS2), οι οποίοι παρέχονται για μοτοποδήλατα και οχήματα που θεωρούνται ως τέτοια.
   2.   ΟΡΙΣΜΟΣ ΤΟΥ «ΤΥΠΟΥ»
   Προβολείς διαφορετικών «τύπων» είναι οι προβολείς που διαφέρουν ως προς ουσιώδη χαρακτηριστικά, όπως:
   
               2.1
            
            
               Η εμπορική ονομασία ή το εμπορικό σήμα,
            
         
               2.2
            
            
               Τα χαρακτηριστικά των οπτικών συστημάτων,
            
         
               2.3
            
            
               Η συμπερίληψη ή απάλειψη συστατικών στοιχείων που είναι ικανά να αλλοιώσουν την οπτική συμπεριφορά, με ανάκλαση, διάθλαση ή απορρόφηση. Η μεταβολή στο χρώμα των δεσμών που εκπέμπουν οι προβολείς των οποίων τα λοιπά χαρακτηριστικά δεν αλλάζουν, δεν συνιστά αλλαγή του τύπου του προβολέα. Επομένως στους εν λόγω προβολείς δίνεται ο ίδιος αριθμός έγκρισης.
            
         3.   ΑΙΤΗΣΗ ΕΓΚΡΙΣΗΣ
   
               3.1
            
            
               Η αίτηση έγκρισης υποβάλλεται από τον κάτοχο της εμπορικής ονομασίας ή του εμπορικού σήματος ή από τον δεόντως εξουσιοδοτημένο αντιπρόσωπό του.
            
         
               3.2
            
            
               Κάθε αίτηση έγκρισης πρέπει να συνοδεύεται από:
               
                           3.2.1
                        
                        
                           Σχέδια σε τρία αντίγραφα, επαρκώς λεπτομερή ώστε να επιτρέπουν την αναγνώριση του τύπου (βλ. παραγράφους 4.2 και 5.3) και να παρουσιάζουν τον προβολέα σε εγκάρσια (κάθετη) τομή και σε πρόσοψη, με λεπτομέρειες των αυλακώσεων του φακού, εφόσον υπάρχουν,
                        
                     
                           3.2.2
                        
                        
                           Μια σύντομη τεχνική περιγραφή,
                        
                     
                           3.2.3
                        
                        
                           Δείγματα, όπως αναφέρεται παρακάτω:
                           
                                       3.2.3.1
                                    
                                    
                                       Δύο δείγματα με άχρωμους φακούς,
                                    
                                 
                                       3.2.3.2
                                    
                                    
                                       Για τη διενέργεια δοκιμής έγχρωμου φίλτρου ή έγχρωμου πετάσματος (ή έγχρωμου φακού): δύο δείγματα.
                                    
                                 
                     
         
               3.3
            
            
               Η αρμόδια αρχή πρέπει να επαληθεύσει την ύπαρξη ικανοποιητικών ρυθμίσεων για τη διασφάλιση αποτελεσματικού ελέγχου της συμμόρφωσης της παραγωγής πριν από τη χορήγηση έγκρισης τύπου.
            
         4.   ΣΗΜΑΝΣΕΙΣ (1)
   
   
               4.1
            
            
               Οι προβολείς που υποβάλλονται προς έγκριση πρέπει να φέρουν την εμπορική ονομασία ή το σήμα του αιτούντος και το σήμα αυτό πρέπει να είναι ευανάγνωστο και ανεξίτηλο.
            
         
               4.2
            
            
               Πρέπει να διατίθεται επαρκής χώρος για την τοποθέτηση του σήματος έγκρισης τόσο επί των φακών όσο και επί του κυρίως σώματος (1) κάθε προβολέα και οι χώροι αυτοί πρέπει να φαίνονται στα σχέδια που αναφέρονται στο σημείο 3.3.1 ανωτέρω.
            
         5.   ΕΓΚΡΙΣΗ
   
               5.1
            
            
               Αν όλα τα δείγματα τύπου προβολέα που υποβάλλονται σύμφωνα με το σημείο 3.3.3 ανωτέρω, πληρούν τις διατάξεις του παρόντος κανονισμού, χορηγείται έγκριση.
            
         
               5.2
            
            
               Σε κάθε εγκεκριμένο τύπο δίνεται ένας αριθμός έγκρισης. Τα πρώτα δύο ψηφία του (προς το παρόν 00 για τον κανονισμό στην αρχική του μορφή) δείχνουν τη σειρά τροποποιήσεων που ενσωματώνει τις πλέον πρόσφατες σημαντικές τεχνικές τροποποιήσεις που έχουν επέλθει στον κανονισμό κατά τη στιγμή έκδοσης της έγκρισης. Το ίδιο συμβαλλόμενο μέρος δεν πρέπει να δίνει τον αριθμό αυτό σε άλλο τύπο προβολέα που καλύπτεται από τον παρόντα κανονισμό (2).
            
         
               5.3
            
            
               Η ειδοποίηση για την έγκριση ή την επέκταση ή την απόρριψη της έγκρισης τύπου προβολέα δυνάμει του παρόντος κανονισμού κοινοποιείται στα συμβαλλόμενα μέρη της συμφωνίας του 1958 τα οποία εφαρμόζουν τον παρόντα κανονισμό, μέσω εντύπου το οποίο συμμορφώνεται με το υπόδειγμα του παραρτήματος 1 του παρόντος κανονισμού.
            
         
               5.4
            
            
               Σε κάθε προβολέα συμμορφούμενο με εγκριθέντα τύπο σύμφωνα με τον παρόντα κανονισμό τοποθετείται, στις θέσεις που αναφέρονται στην ανωτέρω παράγραφο 4.2, εκτός από το σήμα που προβλέπεται στο σημείο 4.1 ανωτέρω, διεθνές σήμα έγκρισης (3) αποτελούμενο από:
               
                           5.4.1
                        
                        
                           Κύκλο ο οποίος περικλείει το γράμμα «E» ακολουθούμενο από τον διακριτικό αριθμό της χώρας η οποία χορήγησε την έγκριση (4)
                           
                        
                     
                           5.4.2
                        
                        
                           Τον αριθμό έγκρισης.
                        
                     
         
               5.5
            
            
               Οι σημάνσεις που αναφέρονται στο σημείο 5.4 ανωτέρω πρέπει να είναι ευανάγνωστες και ανεξίτηλες.
            
         
               5.6
            
            
               Το παράρτημα 2 του παρόντος κανονισμού παρέχει παραδείγματα διάταξης των προαναφερθέντων σημάτων έγκρισης.
            
         6.   ΓΕΝΙΚΕΣ ΠΡΟΔΙΑΓΡΑΦΕΣ
   
               6.1
            
            
               Κάθε δείγμα πρέπει να συμμορφώνεται με τις προδιαγραφές που ορίζονται στο σημείο 7 παρακάτω.
            
         
               6.2
            
            
               Οι προβολείς πρέπει να έχουν σχεδιαστεί και κατασκευαστεί έτσι ώστε σε κανονική χρήση, παρά τη δόνηση στην οποία μπορεί να υπόκεινται, να συνεχίζουν να λειτουργούν ικανοποιητικά και να διατηρούν τα χαρακτηριστικά που ορίζονται από τον παρόντα κανονισμό.
            
         
               6.3
            
            
               Τα στοιχεία για τη στερέωση του λαμπτήρα αλογόνου στον ανακλαστήρα πρέπει να είναι κατασκευασμένα κατά τρόπον ώστε, ακόμα και στο σκοτάδι, ο λαμπτήρας αλογόνου να μπορεί να τοποθετείται μόνο στη σωστή θέση.
            
         7.   ΕΙΔΙΚΕΣ ΠΡΟΔΙΑΓΡΑΦΕΣ
   
               7.1
            
            
               Η σωστή θέση του φακού σε σχέση με το οπτικό σύστημα πρέπει να επισημαίνεται σαφώς και να εμποδίζεται η περιστροφή του.
            
         
               7.2
            
            
               Για τη μέτρηση του φωτισμού που παράγεται από τους προβολείς, θα πρέπει να χρησιμοποιείται η οθόνη μέτρησης που περιγράφεται στο παράρτημα 3 του παρόντος κανονισμού, καθώς και ένας συνήθης λαμπτήρας αλογόνου με λείο και άχρωμο περίβλημα σύμφωνα με την κατηγορία HS2 του κανονισμού αριθ. 37.
               Ο συνήθης λαμπτήρας πυρακτώσεως θα προσαρμοστεί στη φωτεινή ροή αναφοράς που εφαρμόζεται σύμφωνα με τις τιμές που ορίζονται για τους εν λόγω φανούς του κανονισμού αριθ. 37 για ονομαστική τάση 6 V.
               Η δέσμη διασταύρωσης πρέπει να δημιουργεί μεταίχμιο φωτεινής-σκοτεινής περιοχής επαρκώς διακριτό, ώστε, με τη βοήθειά του να μπορεί πρακτικά να επιτευχθεί ικανοποιητική στόχευση.
            
         
               7.3
            
            
               Το μεταίχμιο πρέπει να είναι όσο το δυνατόν ευθεία και οριζόντια γραμμή επί οριζοντίου μήκους τουλάχιστον ± 2,250 mm μετρημένη σε απόσταση 25 m.
               Όταν στοχεύουν (5) σύμφωνα με το παράρτημα 3, οι προβολείς θα πληρούν τις απαιτήσεις που ορίζονται σε αυτό.
            
         
               7.4
            
            
               Το διάγραμμα δέσμης δεν πρέπει να παρουσιάζει οποιεσδήποτε πλευρικές διακυμάνσεις που να επηρεάζουν την καλή ορατότητα.
            
         
               7.5
            
            
               Οι τιμές φωτισμού επί της οθόνης πρέπει να μετρώνται με φωτοδέκτη, του οποίου η ενεργός επιφάνεια πρέπει να βρίσκεται εντός τετραγώνου, μήκους πλευράς 65 mm.
            
         8.   ΣΥΜΜΟΡΦΩΣΗ ΤΗΣ ΠΑΡΑΓΩΓΗΣ
   
               8.1
            
            
               Κάθε προβολέας που φέρει σήμα έγκρισης όπως ορίζεται στον παρόντα κανονισμό πρέπει να συμφωνεί με τον εγκεκριμένο τύπο και τις απαιτήσεις του παρόντος κανονισμού.
            
         
               8.2
            
            
               Ωστόσο, στην περίπτωση ενός τυχαίου δείγματος από τη μαζική παραγωγή, οι απαιτήσεις σε σχέση με τη μέγιστη και ελάχιστη ένταση του εκπεμπόμενου φωτός (μετρούμενες με λαμπτήρα αλογόνου, όπως αναφέρεται στο σημείο 7.2 ανωτέρω) πρέπει να είναι τουλάχιστον 80 % των ελάχιστων τιμών και να μην υπερβαίνει το 120 % των μέγιστων τιμών που αναφέρονται στο παράρτημα 3.
            
         9.   ΚΥΡΩΣΕΙΣ ΓΙΑ ΜΗ ΣΥΜΜΟΡΦΩΣΗ ΤΗΣ ΠΑΡΑΓΩΓΗΣ
   
               9.1
            
            
               Η έγκριση που χορηγείται σε συγκεκριμένο τύπο προβολέα σύμφωνα με τον παρόντα κανονισμό μπορεί να ανακληθεί αν δεν πληρούνται οι απαιτήσεις που ορίζονται ανωτέρω.
            
         
               9.2
            
            
               Αν κάποιο από τα συμβαλλόμενα μέρη της συμφωνίας το οποίο εφαρμόζει τον παρόντα κανονισμό ανακαλέσει μια έγκριση που είχε προηγουμένως χορηγήσει, γνωστοποιεί πάραυτα την εν λόγω ενέργεια στα υπόλοιπα συμβαλλόμενα μέρη της συμφωνίας που εφαρμόζουν τον παρόντα κανονισμό, με τη διαβίβαση αντιγράφου του εντύπου κοινοποίησης σύμφωνα με το υπόδειγμα στο παράρτημα 1 του παρόντος κανονισμού.
            
         10.   ΤΡΟΠΟΠΟΙΗΣΗ ΤΟΥ ΤΥΠΟΥ ΠΡΟΒΟΛΕΑ ΚΑΙ ΕΠΕΚΤΑΣΗ ΤΗΣ ΕΓΚΡΙΣΗΣ
   
               10.1
            
            
               Κάθε τροποποίηση του τύπου προβολέα κοινοποιείται στη διοικητική αρχή που ενέκρινε τον τύπο προβολέα. Στη συνέχεια, η αρχή μπορεί:
               
                           10.1.1
                        
                        
                           να θεωρήσει ότι οι τροποποιήσεις που πραγματοποιήθηκαν δεν είναι πιθανόν να έχουν σημαντική αρνητική επίδραση και ότι σε κάθε περίπτωση ο προβολέας εξακολουθεί να πληροί τις απαιτήσεις είτε
                        
                     
                           10.1.2
                        
                        
                           να ζητήσει επιπλέον έκθεση δοκιμής από την τεχνική υπηρεσία που είναι αρμόδια για τη διεξαγωγή των δοκιμών.
                        
                     
         
               10.2
            
            
               Η επιβεβαίωση ή η απόρριψη της χορήγησης έγκρισης, με αναφορά των τροποποιήσεων, κοινοποιείται σύμφωνα με τη διαδικασία που προσδιορίζεται στο σημείο 5.3 ανωτέρω στα συμβαλλόμενα μέρη της συμφωνίας που εφαρμόζουν τον παρόντα κανονισμό.
            
         
               10.3
            
            
               Η αρμόδια αρχή η οποία χορηγεί επέκταση της έγκρισης χορηγεί αύξοντα αριθμό για την επέκταση και ενημερώνει σχετικά τα άλλα συμβαλλόμενα μέρη της συμφωνίας του 1958 τα οποία εφαρμόζουν τον παρόντα κανονισμό με τη διαβίβαση εντύπου κοινοποίησης σύμφωνα με το υπόδειγμα του παραρτήματος 1 του παρόντος κανονισμού.
            
         11.   ΟΡΙΣΤΙΚΗ ΠΑΥΣΗ ΤΗΣ ΠΑΡΑΓΩΓΗΣ
   Εάν ο κάτοχος έγκρισης διακόψει οριστικά την παραγωγή προβολέων τύπου που εγκρίθηκε σύμφωνα με τον παρόντα κανονισμό, ενημερώνει σχετικά την αρχή που χορήγησε την έγκριση. Αφού λάβει τη σχετική κοινοποίηση, η αρχή ενημερώνει τα άλλα συμβαλλόμενα μέρη της Συμφωνίας του 1958 που εφαρμόζουν τον παρόντα κανονισμό, με τη διαβίβαση εντύπου κοινοποίησης σύμφωνα με το υπόδειγμα στο παράρτημα 1 του παρόντος κανονισμού.
   12.   ΟΝΟΜΑΣΙΕΣ ΚΑΙ ΔΙΕΥΘΥΝΣΕΙΣ ΤΩΝ ΤΕΧΝΙΚΩΝ ΥΠΗΡΕΣΙΩΝ ΠΟΥ ΕΙΝΑΙ ΑΡΜΟΔΙΕΣ ΓΙΑ ΤΗ ΔΙΕΞΑΓΩΓΗ ΔΟΚΙΜΩΝ ΕΓΚΡΙΣΗΣ, ΚΑΘΩΣ ΚΑΙ ΤΩΝ ΔΙΟΙΚΗΤΙΚΩΝ ΑΡΧΩΝ
   Τα συμβαλλόμενα μέρη της συμφωνίας του 1958 που εφαρμόζουν τον παρόντα κανονισμό ανακοινώνουν στη Γραμματεία των Ηνωμένων Εθνών τα ονόματα και τις διευθύνσεις των τεχνικών υπηρεσιών που είναι υπεύθυνες για τη διεξαγωγή των δοκιμών έγκρισης και των διοικητικών υπηρεσιών που χορηγούν εγκρίσεις και στις οποίες υποβάλλονται τα εκδιδόμενα σε άλλες χώρες έντυπα που πιστοποιούν την έγκριση ή την απόρριψη ή την επέκταση ή την ανάκληση έγκρισης.
   13.   ΜΕΤΑΒΑΤΙΚΕΣ ΔΙΑΤΑΞΕΙΣ
   
               13.1.
            
            
               Έξι μήνες μετά την επίσημη ημερομηνία έναρξης ισχύος του κανονισμού αριθ. 113, τα συμβαλλόμενα μέρη που εφαρμόζουν τον παρόντα κανονισμό παύουν να χορηγούν εγκρίσεις ΟΕΕ σύμφωνα με τον παρόντα κανονισμό.
            
         
               13.2.
            
            
               Τα συμβαλλόμενα μέρη που εφαρμόζουν τον παρόντα κανονισμό δεν πρέπει να αρνηθεί τη χορήγηση επέκτασης έγκρισης στη σειρά 01 των τροποποιήσεων ή στην αρχική έκδοση του παρόντος κανονισμού.
            
         
               13.3.
            
            
               Οι εγκρίσεις που χορηγούνται βάσει του παρόντος κανονισμού πριν από την ημερομηνία έναρξης ισχύος του κανονισμού αριθ. 113 και όλες οι επεκτάσεις εγκρίσεων, συμπεριλαμβανομένων εκείνων που αναφέρονται στην αρχική έκδοση του παρόντος κανονισμού και που χορηγήθηκαν μεταγενέστερα, παραμένουν σε ισχύ επ’ αόριστον.
            
         
               13.4.
            
            
               Τα συμβαλλόμενα μέρη που εφαρμόζουν τον παρόντα κανονισμό εξακολουθούν να εκδίδουν εγκρίσεις για προβολείς με βάση την σειρά 01 των τροποποιήσεων ή την αρχική έκδοση του παρόντος κανονισμού, υπό την προϋπόθεση ότι οι προβολείς προορίζονται ως ανταλλακτικά για τοποθέτηση σε χρησιμοποιούμενα οχήματα.
            
         
               13.5.
            
            
               Από την επίσημη ημερομηνία έναρξης ισχύος του κανονισμού αριθ. 113, κανένα συμβαλλόμενο μέρος που εφαρμόζει τον παρόντα κανονισμό δεν απαγορεύει την τοποθέτηση σε ένα νέο τύπο οχήματος προβολέα εγκεκριμένου βάσει του κανονισμού αριθ. 113..
            
         
               13.6.
            
            
               Τα συμβαλλόμενα μέρη που εφαρμόζουν τον παρόντα κανονισμό εξακολουθούν να επιτρέπουν την τοποθέτηση σε ένα τύπο οχήματος ή σε όχημα προβολέα που εγκρίθηκε με τον παρόντα κανονισμό.
            
         
               13.7.
            
            
               Τα συμβαλλόμενα μέρη που εφαρμόζουν τον παρόντα κανονισμό πρέπει να συνεχίσουν να επιτρέπουν την τοποθέτηση ή χρήση σε ένα χρησιμοποιούμενο όχημα ενός προβολέα που εγκρίθηκε με τον παρόντα κανονισμό στην αρχική του έκδοση, υπό την προϋπόθεση ότι ο προβολέας προορίζεται ως ανταλλακτικό.
            
         
      (1)  Αν ο φακός δεν δύνανται να διαχωρισθεί από το κυρίως σώμα, η διάθεση ενός τέτοιου χώρου στον φακό αρκεί.
   
      (2)  Η μεταβολή στο χρώμα των δεσμών που εκπέμπουν οι προβολείς των οποίων τα λοιπά χαρακτηριστικά δεν αλλάζουν δεν συνιστά αλλαγή του τύπου του προβολέα. Επομένως, στους εν λόγω προβολείς δίνεται ο ίδιος αριθμός έγκρισης (βλ. παράγραφο 2.3).
   
      (3)  Αν διαφορετικοί τύποι προβολέων διαθέτουν πανομοιότυπο φακό ή ανακλαστήρα, ο φακός και ο ανακλαστήρας δύνανται να φέρουν τα διάφορα σήματα έγκρισης των εν λόγω τύπων προβολέων, με την προϋπόθεση ότι ο αριθμός έγκρισης που χορηγήθηκε για τον συγκεκριμένο τύπο που υποβλήθηκε δύναται να ταυτοποιηθεί χωρίς αμφισβήτηση.
   
      (4)  Οι διακριτικοί αριθμοί των συμβαλλομένων μερών της Συμφωνίας του 1958 αναφέρονται στο παράρτημα 3 του ενοποιημένου ψηφίσματος περί κατασκευής οχημάτων (R.E.3), έγγραφο TRANS/WP.29/78/Rev.2/Amend.1
   
      (5)  Πρέπει να είναι δυνατόν να ρυθμίζεται η κατακόρυφη γωνία του προβολέα.
   
      ΠΑΡΑΡΤΗΜΑ 1
      
         ΚΟΙΝΟΠΟΙΗΣΗ
      
      [(Μέγιστο μέγεθος: A4 (210 × 297 mm)]
      
         
   
   
      ΠΑΡΑΡΤΗΜΑ 2
      
         ΔΙΑΤΑΞΗ ΣΗΜΑΤΟΣ ΕΓΚΡΙΣΗΣ
      
      
         
      a ≥ 12 mm
      Ο προβολέας ο οποίος φέρει το σήμα έγκρισης που απεικονίζεται ανωτέρω εγκρίθηκε στις Κάτω Χώρες (E4), σύμφωνα με τον κανονισμό αριθ. 82 υπό τον αριθμό έγκρισης 00243. Τα δύο πρώτα ψηφία του αριθμού έγκρισης δηλώνουν ότι η έγκριση χορηγήθηκε σύμφωνα με τις απαιτήσεις του κανονισμού υπό την αρχική του μορφή.
   
   
      ΠΑΡΑΡΤΗΜΑ 3
      
         ΦΩΤΟΜΕΤΡΙΚΕΣ ΔΟΚΙΜΕΣ
      
      1.   Για τις μετρήσεις, η οθόνη μέτρησης πρέπει να τοποθετείται σε απόσταση 25 m έμπροσθεν του προβολέα και να είναι κάθετη προς την ευθεία που συνδέει το νήμα του λαμπτήρα και το σημείο HV· η γραμμή H-H πρέπει να είναι οριζόντια.
      2.   Πλευρικά, ο προβολέας πρέπει να στοχεύει ούτως ώστε το κέντρο της φωτεινής δέσμης να βρίσκεται επί της κατακορύφου γραμμής V-V.
      3.   Κατακόρυφα, ο προβολέας πρέπει να κατευθύνεται κατά τρόπον ώστε το «μεταίχμιο» να βρίσκεται 250 mm κάτω της ευθείας γραμμής H-H. Πρέπει να είναι όσο το δυνατόν περισσότερο οριζόντια.
      4.   Ο προβολέας όταν σκοπεύει, βάσει των σημείων 2 και 3 ανωτέρω, πρέπει να πληροί τις ακόλουθες προϋποθέσεις:
      
                  Σημείο μέτρησης
               
               
                  Φωτισμός E/Lux
               
            
                  Οποιοδήποτε σημείο επί και υπεράνω της ευθείας γραμμής H-H
               
               
                  ≤ 0,7
               
            
                  Οποιοδήποτε σημείο επί της ευθείας γραμμής 35L-35R εκτός 35V
               
               
                  ≥ 1
               
            
                  Σημείο 35V
               
               
                  ≥ 2
               
            
                  Οποιοδήποτε σημείο επί της ευθείας γραμμής 25L-25R
               
               
                  ≥ 2
               
            
                  Οποιοδήποτε σημείο επί της ευθείας γραμμής 15L-15R
               
               
                  ≥ 0,5
               
            5.   Οθόνη μέτρησης
      
         
      (διαστάσεις σε mm για απόσταση 25 m)
   
   
      ΠΑΡΑΡΤΗΜΑ 4
      
         ΧΡΩΜΑ ΕΚΠΕΜΠΟΜΕΝΟΥ ΦΩΤΟΣ
      
      
                  1.
               
               
                  Οι προβολείς μπορούν να εκπέμπουν λευκό είτε επιλεκτικό κίτρινο φως.
               
            
                  2.
               
               
                  Οι τριχρωματικές συντεταγμένες του επιλεκτικού κίτρινου χρώματος είναι:
                  
                              όριο προς το ερυθρό
                           
                           
                              y ≥ 0,138 + 0,580 x
                           
                        
                              όριο προς το πράσινο
                           
                           
                              y ≤ 1,29 x – 0,100
                           
                        
                              όριο προς το λευκό
                           
                           
                              y ≥ – x + 0,966
                           
                        
                              όριο προς την φασματική τιμή
                           
                           
                              y ≥ – x + 0,992
                           
                        
            
                  3.
               
               
                  Οι τριχρωματικές συντεταγμένες του λευκού φωτός είναι:
                  
                              όριο προς το γαλάζιο
                           
                           
                              x ≥ 0,310
                           
                        
                              όριο προς το κίτρινο
                           
                           
                              x ≤ 0,500
                           
                        
                              όριο προς το πράσινο
                           
                           
                              y ≤ 0,150 + 0,640 x
                           
                        
                              όριο προς το πράσινο
                           
                           
                              y ≤ 0,440
                           
                        
                              όριο προς το πορφυρό
                           
                           
                              y ≥ 0,050 + 0,750 x
                           
                        
                              όριο προς το ερυθρό
                           
                           
                              y ≥ 0,382
                           
                        
            
         Σημείωση:
      Το άρθρο 3 της συμφωνίας στην οποία είναι συνημμένος ο παρών κανονισμός δεν εμποδίζει τα συμβαλλόμενα μέρη να απαγορεύουν προβολείς που εκπέμπουν λευκό ή επιλεκτικό κίτρινο φως σε οχήματα που είναι εγκεκριμένα από αυτά.